# **PROIECT**

# **DECIZIA ETAPEI DE ÎNCADRARE**

## Nr. din 17.11.2017

Ca urmare a solicitării de emitere a acordului de mediu adresate de **CONSILIUL LOCAL AL ORASULUI DOLHASCA**, cu sediul în Dolhasca, str. Aleea Esplanadei, nr. 5, Judetul Suceava, înregistrată la APM Suceava cu nr. 11372/23.10.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.11.2017, că proiectul **“Reabilitare statii de tratare apa si modernizare retea existenta“** propus a fi amplasat în Dolhasca, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

a) proiectul se încadrează în prevederile Hotărârii Guvernului nr. 445/2009, anexa nr. 2, pct.13, lit. a) Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului și la pct. 10 b). proiecte de dezvoltare urbană;

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

c) mărimea proiectului:

*Situatia existenta:*

Oarasul Dolhasca dispune de sistem centralizat de alimentare cu apa și este în curs de execuție rețeua de canalizare menajeră (inclusiv stație de epurare):

- Captare din 2 izvoare, prin 2 pâlnii de colectare a apei cu o lungime de 5 m, care se leagă de 2 camere de colectare cu S=21 mp prin barbacane, după ce apa a trecut în prealabil printr-un filtru invers.

- Trasansport apă potabilă:

- pentru ramura vestică captarea C1 – conductă PEHD 110mm x170 m până la stația de clorinare, de unde este depozitată în 2 rezervoare cu o capacitate de 100 mc

- pentru ramura centrală captarea C2 – conductă PEHD 110mm x104m până la stația de clorinare, de unde este depozitată în cele 2 rezervoare cu o capacitate de 100 mc.

- Statie de tratare a apei cu clorură de var.

- Conducta de aductiune PEHD 160 mm x 3150 m,

- 2 rezervoare de inmagazinare tip POLISTIF, amplasate la cota 968,200 m.

- Retea de distributie PEHD PN 16, în sistem ramificat, cu lungimea totală de 7365 m, repartizată pe 28 tronsoane.

*Lucrari proiectate*:

- reabilitarea captarilor de izvoare existente: Captarea de izvor nr.1 și nr. 2

- captarea noua de apa, printr-un dren subteran: se realizeaza la o noua sursa de apa (pe paraul eferent izvorului Poancea 3 si in apropiere de acesta). Pentru captarea propusa, se propune realizarea unui filtru invers si a unei conducte de drenaj din PVCO200mm, SN8, perforat 180°, in albia paraului, pe o lungime de 80,0 m.

- prevederea unei statii de tratare apa, containerizata si automatizata, a unor camine de vane aferente si a conductelor de legatura; precum si amenajarea trerenului unde se amplaseaza statia de tratare precum si celelalte obiecte necesare (laborator anexa, rezervoare, camine, etc.). Statia de tratare apa propusa esteo unitate compacta, containerizata functionand automatizat, avand debitul maxim de 20 mc/h.

Procesul tehnologic de tratare al acestor tip de statii este alcatuit din:

1. Coagulare / Floculare / Oxidare / Control PH

Sistemul este compus din:

- pompa dozatoare de agent floculant (sulfat de aluminiu Al2(SO4)3)

- pompa dozatoare pentru oxidare (dozare de hipoclorit de sodiu)

- corectia pH-ului se face cu ajutorul H2SO4 98% sau al NaOH 40%.

- tablou automat de control al dozajului

- dispozitivul de injectie al agentilor chimici in conducta

2. Amestecare rapida

3. Decantor lamelar

4. Sistem Multimedia de filtrare

5. Dezinfectarea - se realizeaza prin injectia de hipoclorit de sodiu

- prevederea unui laborator anexa, aferent statiei de tratare, inclusiv grup sanitar si un bazin vidanjabil pentru apele uzate menajere

- prevederea a 2 rezervoare, avand volumul de 100 mc fiecare, pentru stocare apa tratata precum si a caminului de vane aferent

- prevederea unor bransamente de apa la consumatorii de apa din comuna.

d) *cumularea cu alte proiecte:* nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. Apa potabila din sursa proprie
2. Energie electrica – va fi asigurata de reteaua electrica din localitate

*Deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*f) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*g) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

**2. Localizarea proiectului**

2.1 *utilizarea existentă a terenului*: conform certificatului de urbanism nr. 24/07.06.2017, terenul destinat constructiei ce face obiectul prezentei documentatii tehnice este proprietate privată a comunei Poiana Stampei.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – conform certificatului de urbanism regimul actual este teren cu vegetație forestieră; nu se efectuează defrisări;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in comuna Poiana Stampei.

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul propus nu poate afecta direct sau indirect nici o arie protejată de interes comunitar.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 24/07.06.2017, emis de Primaria Comunei Poiana Stampei.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

- la finalizarea lucrarilor se va intocmi documentatia tehnică pentru obtinerea autorizatiei de mediu.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**ing. Vasile Oşean**

**ŞEF SERVICIU ÎNTOCMIT**

**Avize, Acorduri, Autorizaţii**

**ing. Constantin Burciu ec. Cozmin Cătălin Cotin**